gu en en en gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu en gu en gu gu gu gu gu gu gu gu gu gu gu en gu gu gu gu gu gu gu gu gu gu gu sv en gu gu gu gu gu gu gu gu gu gu gu gu gu gu gu gu gu gu gu gu gu gu gu en en gu gu gu gu gu gu gu gu gu gu gu en gu gu gu gu gu gu gu gu gu gu en en gu gu gu gu gu gu gu gu gu gu gu gu gu en gu gu gu gu gu gu gu gu en gu gu gu gu gu gu gu nb gu gu gu gu gu gu gu en gu gu gu gu gu gu gu gu en en gu gu gu gu gu gu gu gu gu en gu gu gu gu gu gu gu gu gu en gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu en gu gu gu gu gu gu gu gu si gu en gu gu gu gu gu gu gu gu gu gu gu gu gu bg en gu gu gu gu gu gu gu bg id en bg en gu gu gu gu gu gu gu bg gu gu gu bg en gu gu gu gu gu gu gu gu bg gu gu gu gu bg en gu gu el gu el gu el en en en fa en en en gu en en en en en en en en gu gu en en gu en en en en en en en en en en gu gu gu en gu gu en en en en en en en en en en en en de en en en en en en gu en en en en en en gu en en en en fr en en en en gu en en en en en en gu en en en en en en fr en en gu gu gu gu en en en en gu en en gu en en gu en en gu gu en en gu en en gu en en en en en gu en en gu it uz war en en gu en en en en en en en en gu en en en en en gu en en en ja en en en en en en id zh en en en en gu en en gu en gu gu en en en gu en en gu gu gu gu war en en gu en en en en en gu gu gu gu gu en en gu en en gu gu gu en en gu gu en en gu gu gu gu gu hbs_lat en en en en es zh en gu en en gu gu gu gu en en en en en gu en en gu gu en en en en en gu gu gu en en gu en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en en gu gu gu gu gu gu gu gu gu gu en en gu gu gu gu gu en en en
સાહિત્ય સામયિકોની આપણે ત્યાં આરંભથીજ એક ઉજ્જવળ પરંપરા રહી છે. યશસ્વી તેમજ આશાસ્પદ કલમોની રચનાઓ પ્રકાશિત કરતા રહીને સાંપ્રતનો એક જીવંત તાર રણકતો રાખવામાં, સમર્પણ પૂર્વક સતત નવનીત પીરસવામાં, વિવેચન – ચિંતન – સંશોધનનાં, અહીં પ્રગટેલા તેમજ બહારથી આવેલાં વિચારવલોણાનો પરિચય કરાવવામાં ને એને વિવિધ સ્તરોએ સક્રિય કરવામાં, સમાજ ઉન્નતિ અને લોક ઉત્થાનના જાગરણમાં, વિદ્રોહો અને આંદોલનો પ્રગટાવવામાં, શબ્દસૃષ્ટિ વિકસાવી સામાન્યજનોને માટે જ્ઞાન અને કળાની પરબ બની જનકલ્યાણ અર્થે બુદ્ધિપ્રકાશ તેજસ્વી બનાવવામાં, કવિતાનો કવિલોક વિકસાવી મમતાપૂર્વક અખંડ આનંદ પીરસવામાં – એમ અનેક દિશામાં આપણાં નોંધપાત્ર સામયિકોએ તેમની લાક્ષણીક અદામાં અનેરી સજ્જતાનો પરિચય આપ્યો છે અને આ સાહસોને એક કર્તવ્ય માનીને ખેડ્યું છે. એમની આવી પરિણામકારી સક્રિયતા પોતે જ એક વિશિષ્ટ અને ઐતિહાસીક પ્રદાન બની ગઈ છે. વીસમી સદી અને પ્રકૃતિથી લઈને હાલમાં જ શરૂ થયેલ સાયબર સફર અને મમતા જેવા વૈવિધ્યસૃષ્ટિ ધરાવતા સામયિકો આપણી ધરોહર છે જેની જાળવણીની ફરજ આપણા સૌની સહીયારી છે.
પેજ અંતિમ અપડેટ – ૨૯ જૂન ૨૦૧૨ – ૧૯ માર્ચ ૨૦૧૩ – ૧૯ જાન્યુઆરી ૨૦૧૪ ૧૧ એપ્રિલ ૨૦૧૪
૧. સામયિકનું નામ – નવનીત સમર્પણ
સ્થાપના – સમર્પણ – ૧૯૫૯, નવનીત ૧૯૬૨
સંપાદક – શ્રી દીપકભાઈ દોશી વરિષ્ઠ ઉપ-સંપાદક – અનસૂયા સિંધાત્રા
સરનામું – કાર્યાલય, ભારતીય વિદ્યા ભવન, કુલપતિ મુનશી માર્ગ, મુંબઈ ૪૦૦ ૦૦૭
સામયિકનું વિષયવસ્તુ અને પ્રકાર –
નવનીત સમર્પણ ગુજરાતી ભાષાનું અગ્રગણ્ય, દરેક વર્ગના દરેક ઉંમરના લોકો માટે વાંચનક્ષુધાની તૃપ્તિનું માસિક છે. તે જીવન, સાહિત્ય અને સંસ્કારનું માસિક છે. કાવ્યધારા, ટૂંકી વાર્તાઓ, ધારાવાહી નવલકથાઓ, જીવન-ચરિત્રો, હાસ્યલેખો, બોધકથાઓ, ચિંતન નિબંધ, પ્રવાસ વર્ણનો તથા અધ્યાત્મ લેખો જેવા સાહિત્યપ્રકારો દ્વારા રસાળ બનેલું અને વર્ષોથી વાંચકોને માટે નિયમિતપણે ઉચ્ચસ્તરનું વાંચન પીરસે છે.
૨. સામયિકનું નામ – શબ્દસૃષ્ટિ
પ્રથમ અંક પ્રકાશિત થયો – ઓક્ટોબર ૧૯૮૩
સંપાદકનું નામ – શ્રી હર્ષદભાઈ ત્રિવેદી
સંપાદક, ‘શબ્દસૃષ્ટિ’ ગુજરાત સાહિત્ય અકાદમી, અભિલેખાગાર ભવન, ગુલાબ ઉદ્યાન સામે, સેક્ટર ૧૭, ગાંધીનગર ૩૮૨ ૦૧૭
સામયિકનું વિષયવસ્તુ અને પ્રકાર –
વર્ષના કુલ બાર અંકોમાં વિશેષાંક સહિત અંદાજે એક હજાર પાનાંથી પણ વધુ સાહિત્યિક વાંચન, જેમાં કવિતા, વાર્તા, હાસ્ય, સ્મરણો, નિબંધ, વિવેચન, આસ્વાદ, ગ્રંથાવલોકન, સાહિત્યવૃત્તમાં બનતી સાહિત્યિક ઘટનાઓની નોંધ, ગુજરાત સાહિત્ય અકાદમીના પ્રકાશનો, પ્રવૃતિઓ વગેરેની માહિતિ. ગુજરાત સાહિત્ય અકાદમીનું માસિક મુખપત્ર
૩. સામયિકનું નામ – જનકલ્યાણ
પ્રથમ અંક પ્રકાશિત થયો – લગભગ ૬૨ વર્ષ પહેલા
સંપાદકનું નામ – શ્રી દેવેન્દ્ર એલ. ત્રિવેદી, સંસ્થાપક – સંત ‘પુનિત’
સંત પુનિત’ માર્ગ, નાથાલાલ ઝગડા ઓવરબ્રિજ નીચે, મણિનગર, અમદાવાદ ૩૮૦ ૦૦૮
સામયિકનું વિષયવસ્તુ અને પ્રકાર –
સારુ ને સાત્વિક સાહિત્ય સસ્તામાં સસ્તા દરે વાંચકોને ઉપલબ્ધ કરાવવાના ઉમદા ધ્યેય સાથે બિન નફાને ધોરણે આ સંસ્થા વર્ષોથી સતત કાર્ય કરી રહી છે. ઘેર બેઠા ગંગા જેવી આ સામયિકની સંસ્કાર સરવાણી ગુજરાતી ભાષાની જ્ઞાન તથા સાહિત્ય ગંગા છે. નિવડેલા તથા નવા સર્જકોની કલમપ્રસાદીની વિવિધતા અને નવીનતાનો સુભગ સમન્વય પીરસતુ માસિક.
૪. સામયિકનું નામ – પરબ
પ્રથમ અંક પ્રકાશિત થયો – ૧૯૬૦માં અમદાવાદથી, આરંભે ત્રૈમાસિક, વચ્ચે અનિયતકાલિક અને હાલ માસિક મુખપત્ર રૂપે પ્રગટ થાય છે.
સંપાદકનું નામ – શ્રી યોગેશ જોષી, સહતંત્રી – પ્રફુલ્લ રાવલ
ગુજરાતી સાહિત્ય પરિષદ, (પ્રકાશન વિભાગ), ગોવર્ધન ભવન, આશ્રમ માર્ગ, ‘ટાઈમ્સ’ પાછળ, પો. બો. ૪૦૬૦, અમદાવાદ ૩૮૦ ૦૦૯
સામયિકનું વિષયવસ્તુ અને પ્રકાર –
ચાર દાયકાથીય વધારે સમયથી પ્રકાશિત થતું ગુજરાતી સાહિત્ય પરિષદનું મુખપત્ર ‘પરબ’ ગુજરાતીનાં ઉત્તમ સાહિત્યિક સામયિકોમાં અગ્રસ્થાને રહ્યું છે. કવિતા, વાર્તા, નિબંધ આદિ સર્જનાત્મક કૃતિઓ ઉપરાંત તેમાં પ્રસિધ્ધ થતાં વિવેચનસાહિત્યના અભ્યાસલેખો અને ગ્રંથાવલોકનો આદિ સામગ્રીથી સાંપ્રત ગુજરાતી સાહિત્યની ગતિવિધિનો જીવંત આલેખ મળે છે. આમ સાહિત્યના વર્તમાન તેમ જ ભાવિ જિજ્ઞાસુઓ માટે ‘પરબ’ મહત્ત્વના સ્ત્રોત સમાન છે. ‘પરબ ઓનલાઇન’ ઓનલાઇન માસિક છે અને તે .pdf ફૉરમેટ માં વિનામૂલ્યે ડાઉનલોડ કરી શકાય છે. તેમાં ‘પરબ’ના પ્રકાશિત થયેલા અંકમાંથી પસંદ કરેલી કૃતિઓ હોય છે.
૫. સામયિકનું નામ – અખંડ આનંદ
પ્રથમ અંક પ્રકાશિત થયો –
તંત્રીનું નામ – શ્રી આનંદભાઈ અમીન, સહતંત્રી – પ્રકાશ લાલા
સરનામું – ભિક્ષુ અખંડનંદ ટ્રસ્ટ,
આનંદ ભવન, બીજો માળ, રૂપમ સિનેમાની બાજુમાં, રિલીફ રોડ, અમદાવાદ ૩૮૦ ૦૦૧
સામયિકનું વિષયવસ્તુ અને પ્રકાર –
અખંડ આનંદ કોઈ ચોક્કસ વિષય કે વર્ગનું સામયિક નથી, સાહિત્યના કોઈ પણ પ્રકારને તે સ્પર્શે છે. અખંડ આનંદનું સંચય (ડાઈજેસ્ટ) સ્વરૂપ છે. વિષયવૈવિધ્ય આ પારિવારિક શિષ્ટ સામયિકનું લક્ષણ છે. કવિતા, વાર્તા, હાસ્ય, સ્મરણો, નિબંધ, વિવેચન, આસ્વાદ, પ્રેરણાદાયક લેખો વગેરે સાહિત્ય સ્વરૂપોને સમાવતું સામયિક
૬. સામયિકનું નામ – વિચારવલોણું
સ્થાપકનું નામ – શ્રી સુરેશ પરીખ, પ્રમુખ – મુનિ દવે
સામયિકનો પ્રકાર – દ્વિમાસિક તથા સાથે એક સુંદર પુસ્તિકા
સરનામું – શ્રી સુરેશ પરીખ,
ઉમરા જકાતનાકા પાસે, સૂરત – 395 007 અથવા
શ્રી મુનિ દવે,804, સગુન પેલેસ, શિવરંજની ચાર રસ્તા, અમદાવાદ ૩૮૦ ૦૧૫
સામયિકનું વિષયવસ્તુ અને પ્રકાર –
વિચારવલોણુ દ્વિમાસિક અને આ પરિવાર દ્વારા થતી પુસ્તિકાઓના પ્રકાશનની પ્રવૃત્તિઓ વ્યક્તિ – સમષ્ટિના સમગ્ર સ્વસ્થ વિકાસ માટેનું ધ્યેય રાખીને કરાતું પ્રકાશન છે. દર બે મહિને આ પરિવાર વિચારવલોણું સામયિક અંકના 40 પાના અને સાથે 60 થી 80 પાનાની પુસ્તિકા પ્રકાશિત કરે છે, જેમાં વિશ્વના ઉત્તમ પુસ્તકોના સંક્ષિપ્ત અનુવાદો અથવા ઉત્તમ વિચારોનું સંકલન હોય છે. આ સામયિકનો અંક તથા તે સાથે પ્રકાશિત પુસ્તિકા તેમની વેબસાઈટ પરથી નિ:શુલ્ક ડાઊનલોડ કરીને વાંચી શકાય છે. વિચારપ્રેરક વિષયો સાથેનું સુંદર વાંચન અને વિશ્વના ઉત્તમ પુસ્તકોના સંક્ષિપ્ત અનુવાદો અથવા ઉત્તમ વિચારોના સંકલનને લઈને બનતી પુસ્તિકા.
૭. સામયિકનું નામ – સમુદગાર
પ્રથમ અંક પ્રકાશિત થયો – જૂન ૧૯૯૪
સંપાદકનું નામ – શ્રી ગુલાબભાઈ જાની
મેનેજીંગ ટ્રસ્ટી, સિસ્ટર નિવેદિતા ચેરીટેબલ ટ્રસ્ટ, કાલાવડ રોડ, રાજકોટ ૩૬૦૦૦૭
સામયિકનું વિષયવસ્તુ અને પ્રકાર –
સિસ્ટર નિવેદિતા ચેરિટેબલ ટ્રસ્ટના મુખપત્ર તરીકે ઓળખાતું તેમજ વિદ્યાર્થીઓ, વાલીઓ, શિક્ષકો તથા શિક્ષણમાં રસ લેનાર સહુકોઈને ઉપયોગી થાય તેવા લેખો પ્રગટ કરવાની નેમ ધરાવતું આ ત્રૈમાસિક મુખ્યત્વે બે ભાગમાં વહેંચાયેલું હોય છે જેમાંથી એક ભાગમાં જાણીતા શિક્ષણશાસ્ત્રીઓ, સાહિત્યકારો, વિચારકોના લેખો પ્રસિધ્ધ કરવામાં આવે છે તો બીજી તરફ સિસ્ટર નિવેદિતા શૈક્ષણિક સંકુલનો પ્રવૃત્તિ અહેવાલ પણ અહીંથી મળી રહે છે. પોતાની વૈચારિક, શૈક્ષણિક અને સાહિત્યિક પરંપરા જાળવવા કટિબધ્ધ આ સામયિ પોતાની આગવી ઓળખ લગાતાર જાળવતું આવ્યું છે.
૮. સામયિકનું નામ – સફારી
સંપાદક – હર્ષલ પુષ્કર્ણા તંત્રી, મુદ્રક અને પ્રકાશક – નગેન્દ્ર વિજય
સામયિકનો પ્રકાર – માસિક
લવાજમ ની વિગતો – છૂટક અંકની કિંમત – ૨૫ રૂ/-, વાર્ષિક લવાજમ (ભારતમાં) – ૨૮૦ રૂ./-, ૧૨ અંકોનું લવાજમ (વિદેશમાં) – ૧૬૦૦/- રૂ., ૨૪ અંકોનું લવાજમ – (ભારતમાં) ૫૬૦ રૂ., ૨૪ અંકોનું લવાજમ (વિદેશમાં) – ૩૨૦૦/- રૂ., મનીઑર્ડર કે ડ્રાફ્ટ ‘હર્ષલ પબ્લિકેશન્સ ના નામ-સરનામે મોકલવો, કોઈ એજન્સી મારફત નહીં, બેથી પાંચ અથવા તેથી વધુ લવાજમ એક સાથે ભરનાર માટે યોજનાઓ ઉપલબ્ધ છે જે સમયાંતરે સામયિકમાં પણ પ્રસિદ્ધ થાય છે.
સરનામું – હર્ષલ પબ્લિકેશન્સ, ૨૧૨-૨૧૫, આનંદ મંગલ ૩, કોર બાયોટેકની સામે, પરિમલ ક્રોસિંગ પાસે, એલિસ બ્રિજ, અમદાવાદ ૩૮૦૦૦૬
ફોન – (૦૭૯) ૨૬૪૬૧૬૯૮, ૬૬૦૫૬૦૫૦
સામયિકનું વિષયવસ્તુ અને પ્રકાર –
સફારી વિજ્ઞાન, ટેક્નોલોજિ, ભૂસ્તરશાસ્ત્ર, ઇતિહાસ, જીવજગત, વનસ્પતિજગત વગેરે જ્ઞાનવિજ્ઞાનના વિવિધ વિષયોને આવરી લેતું પારિવારિક માસિક છે. રસાળ તેમજ સરળ શૈલી વડે તેમજ ચિત્રો અને રેખાંકનો વડે સફારીએ અઘરામાં અઘરા વિષયોને પણ એકદમ સરળ અને રસપ્રદ બનાવીને વાચકો સમક્ષ મૂક્યા છે. વિજ્ઞાનના નામમાત્રથી કંટાળાની લાગણી અનુભવતા સરેરાશ વાચકને વિજ્ઞાનમાં ઊંડો રસ લેતો કરવાની સિદ્ધિ સફારીએ છેલ્લા સાડા ત્રણ દાયકાના સંઘર્ષમાં પ્રાપ્ત કરી છે. આ સામયિક આજે ગુજરાતી તથા અંગ્રેજી ભાષા ઉપરાંત અંધજનો માટે ઓડિયો સ્વરૂપે પણ નિયમિતરૂપે પ્રગટ થાય છે.
૯. સામયિકનું નામ – કુમાર
સ્થાપના ઈ.સ. ૧૯૨૪માં રવિશંકર રાવળના તંત્રીપદે, અત્યારે જૂન 2012માં તેનો સળંગ અંક ૧૦૧૪મો આવશે.
સંપાદક – ધીરૂભાઈ પરીખ
સામયિકનો પ્રકાર – માસિક
લવાજમ ની વિગતો – એક વર્ષ – ૩૦૦/- રૂ., ત્રણ વર્ષ – ૮૫૦/- રૂ., પાંચ વર્ષ – ૧૪૦૦/- રૂ.,
સરનામું – કુમાર ટ્રસ્ટ
ફોન – (૦૭૯) ૨૫૬૨૦૫૭૮
સામયિકનું વિષયવસ્તુ અને પ્રકાર – કુમાર આપણી ભાષાનું એક સમૃદ્ધ અને રસપ્રદ ઈતિહાસ ધરાવતું સામયિક છે. રવિશઁકર રાવળના તંત્રીપદે ઈ.સ. ૧૯૨૪માં શરૂ થયા પછી તે સતત સમગ્ર ગુજરાતી સમાજને સાહિત્ય અને ભાષાકીય સમૃદ્ધિ પીરસતું રહ્યું છે. હજારથી વધુ અંકો પ્રસિદ્ધ થઈ ચૂક્યા છે તેવા જૂજ ગુજરાતી સામયિકોમાં કુમાર અગ્રગણ્ય છે.
૧૦. સામયિકનું નામ – શહીદે ગઝલ
સંપાદક – મોહંમદ શકીલ એ કાદરી સહ સંપાદકો –
સામયિકનો પ્રકાર – – ત્રૈમાસિક
લવાજમ ની વિગતો – એક વર્ષ – ૨૦૦/- રૂ., વિદેશમાં એક વર્ષના – ૧૨૦૦/- રૂ.,
સરનામું – મોહંમદ શકીલ એ. કાદરી, ડી-114, મધુરમ સોસાયટી, તાંદલજા રોડ, વડોદરા, ગુજરાત 390012
સામયિકનું વિષયવસ્તુ અને પ્રકાર – સામયિકના નામની સાથેની પંક્તિ કહે છે તેમ તે સાચા અર્થમાં ગઝલની વિભાવનાને વરેલુ ત્રૈમાસિક છે, અનેક જાણીતા – અજાણ્યા, સિદ્ધહસ્ત – નવા ગઝલકારોની ગઝલો સાથે આ સામયિક છંદશાસ્ત્રની વિગતવાર અને વિશેષ ચર્ચા, ગઝલ આસ્વાદ, વિવેચન તથા ગઝલસંગ્રહોની સમીક્ષા પણ સમાવે છે. ગઝલચાહકોનું પ્રિય એવું આ સુંદર સામયિક દરેક ચાહકે મંગાવવું જ રહ્યું.
૧૧. સામયિકનું નામ – છાલક
સંપાદક – જગદીપ ઉપાધ્યાય તંત્રી – ગણપતભાઈ ઉપાધ્યાય
સામયિકનો પ્રકાર – ત્રિમાસિક
લવાજમ ની વિગતો – એક વર્ષ – ૨૦૦/- રૂ., આજીવન – ૨૦૦૦/- રૂ., લવાજમ રૂબરૂ, મનિઓર્ડરથી અથવા બેંક ડ્રાફ્ટથી સ્વીકારવામાં આવે છે, ડ્રાફ્ટ “તંત્રીશ્રી, ‘છાલક’, અમરેલી” ના નામનો મોકલવો.
સરનામું – શ્રી ગણપતભાઈ ઉપાધ્યાય, તંત્રીશ્રી, છાલક ત્રિમાસિક સામયિક, ‘છાલક’ કાર્યાલય, હનુમાનપરા માર્ગ, જલારામનગર 1, બ્લોક 1, અમરેલી, ગુજરાત.
ફોન – 02792 220603
સામયિકનું વિષયવસ્તુ અને પ્રકાર – કવિતા, વાર્તા અને ચિત્રને સ્પર્શે તેવું છાલક ગુજરાતી સાહિત્યનું નવું ત્રિમાસિક છે, ગઝલ, ગીત, લોકગીત, મુક્તકો, મોનો ઈમેજ, સોનેટ તથા અછાંદસ જેવા પદ્યસ્વરૂપો અને ટૂંકીવાર્તા, લઘુકથા, લોકકથા, અનુવાદકથા, હાસ્યકથા જેવા વિવિધ વાર્તાસ્વરૂપોને સમાવતું, સાથે અનેકવિધ તસવીરો પ્રસ્તુત કરતું છાલક આપણા સાહિત્યનિરૂપણનું એક સમૃદ્ધ બાળક છે અને પ્રસ્તુતિ તથા પસંદગીમાં શરૂઆતથી જ ખાસ્સું ‘સભર’ રહ્યું છે.
૧૨. સામયિકનું નામ – કવિતા
તંત્રી – રમેશ પુરોહિત, સહયોગ – હિતેન આનંદપરા
સામયિકનો પ્રકાર – દ્વિમાસિક
લવાજમ ની વિગતો – એક વર્ષ – ૨૦૦/- રૂ., વિદેશમાં સીમેલથી એક વર્ષના – ૨૮૦/- રૂ., વિદેશમાં એરમેલથી એક વર્ષના – ૫૦૦/- રૂ., એક અંકના – ૪૦/- રૂ. એક સાથે એકથી વધુ વર્ષનું લવાજમ ભરી શકાય છે. બહારગામનું લવાજમ “Saurashtra Trust” ના નામથી મનીઓર્ડર / ડ્રાફ્ટથી મોકલવા વિનંતિ
સરનામું – સર્ક્યુલેશન મેનેજર, જન્મભૂમિ ભવન, જન્મભૂમિ માર્ગ, પોસ્ટ બોક્સ નં 61, ફોર્ટ, મુંબઈ – 1
સામયિકનું વિષયવસ્તુ અને પ્રકાર – છેલ્લા ૪૫ વર્ષથી દર બે મહીને પસંદગીની કવિતાઓનું પ્રકાશન કરતું ‘કવિતા’ પદ્યરચનાના ક્ષેત્રમાં આ પ્રકારનું પહેલુ સામયિક છે.
૧૩. સામયિકનું નામ – સાયબર સફર
તંત્રી – હિમાંશુ કીકાણી
સામયિકનો પ્રકાર – માસિક
લવાજમ ની વિગતો – પ્રિન્ટ + ઓનલાઈન મલ્ટીમીડિયા મેગેઝિન – ૧૨ અંકનું લવાજમ (વર્તમાન મહિનાથી, સાદી બુકપોસ્ટ દ્વારા) – ૨૨૦/-, ચેક માત્ર મલ્ટીસિટી અને પેએબલ એટ અમદાવાદ હોય તેવા જ સ્વીકારાય છે, ચેક/ડીડી CyberSafar Edumedia ના નામે મોકલશો. મેગેઝિનનું ૧૨ અંકનું લવાજમ + ચાર હેન્ડીગાઇડ્સનો સેટ + ઇઝીગાઇડ + ક્વિકગાઇડ (ઇન્ટરનેટ પર ગુજરાતી વિશે પ્રાથમિક સમજણ આપતી નાની પુસ્તિકા કિં. રૂ. ૨૦ની ક્વિક ગાઇડ ભેટ સાથે) – ૪૧૦/-. લવાજમ ભરવા માટે જેમ કે નેટ બેન્કિંગ દ્વારા ટ્રાન્સફર (NEFT), બેંકમાં રોકડ રકમ જમા કરાવીને, ચેક/ડીડી/મનીઓર્ડર, કેશ ઓન ડિલિવરી જેવા વિવિધ વિકલ્પો છે. એ અંગે વધુ જાણવા તેમની વેબસાઈટ જુઓ.
સરનામું – સાયબરસફર એજ્યુમીડીયા, બી-402, રેડિયો મિર્ચીની સામે, શ્યામલ ચોકડી પાસે, સેટેલાઈટ, અમદાવાદ-15.
ફોન – 079-4006 1513, મો. 092272 51513
સામયિકનું વિષયવસ્તુ અને પ્રકાર – આજના ઈન્ટરનેટ યુગમાં સામાન્ય ગુજરાતીને કોમ્પ્યુટર – ઈન્ટરનેટ સાથે તેમની ભાષામાં પરિચય કરાવતું સામયિક એટલે સાયબર સફર જે દિવ્યભાસ્કર સામયિકની પ્રચલિત કૉલમ ‘સાયબર સફર’ની સફળતા અને ખ્યાતિ પછીનું પગલું છે. હિમાંશુભાઈ દરેક અંકમાં એક્શન રિપ્લે, ઇન્ફોવર્લ્ડ, સાયન્સઝોન, ફેમિલિ એક્ટિવિટી, સ્માર્ટ સર્ફિંગ, બેઝિક ગાઇડ્સ, ક્વિક ક્લિક્સ જેવા વિવિધ વિભાગોમાં સમૃદ્ધ વાંચન પીરસે છે, સાથે મહેમાન લેખકો દ્વારા રસપ્રદ વાતો અને દરેક લેખમાં વિસ્તૃત માહિતી માટે લિંક્સ પણ ખરી ! જાન્યુઆરી 2012થી શરૂ થયેલું એક અનોખું સામયિક.
૧૪. સામયિકનું નામ – મમતા
તંત્રી – મધુ રાય
સામયિકનો પ્રકાર – માસિક
લવાજમ ની વિગતો – એક અંકની કિંમત – ૨૦/- રૂ., એક વર્ષ – ૨૦૦/- રૂ. અમેરીકામાં – ૩૦ ડોલર
ભારતમાં – નામ, સરનામા, ફોન નંબર અને ઈ-મેલ એડ્રેસ સાથે જરૂરી રકમનો ચેક “મમતા માસિક”, રીડર્સ પેરેડાઈઝ, ૬, ઉત્સવ રો હાઊસ, થલતેજ, અમદાવાદ ૩૮૦૦૫૨ પર મોકલવો.
અમેરીકામાં – નામ, સરનામા, ફોન નંબર અને ઈ-મેલ એડ્રેસ સાથે જરૂરી રકમનો ચેક “chicago art circle”, 1468 sandburg dr, schaumburg, illinois 60173 પર મોકલવો.
સામયિકનું વિષયવસ્તુ અને પ્રકાર – બીજા સાહિત્યપ્રકારોની સરખામણીએ ગુજરાતી ભાષામાં વાર્તાનું સ્વરૂપ ગુણવત્તા અને ફાલની દ્રષ્ટિએ ઝંખવાઈ રહ્યું છે ત્યારે સશક્ત અને તેજસ્વી એવા નવા વાર્તાકારોની નવી શ્રેણીના ઉદગમ, સંવર્ધન અને પ્રતિષ્ઠા કરવાના એકમાત્ર ઉદ્દેશ સાથે વાર્તાકાર મધુ રાયના સંપાદન હેઠળ અને બીજા કેટલાક સમર્થ સાહિત્યકારોના સહયોગમાં ખાસ નવોદિતો માટેના નવા વાર્તામાસિક ‘મમતા’નો પ્રારંભ શ્રી પરેશ રાવલના હસ્તે ૧૭ નવેમ્બર ૨૦૧૧ના રોજ થયો. આ ઝુંબેશ અંતર્ગત વાર્તાક્ષેત્રે નવી પ્રતિભાઓને શોધીને બહાર લાવવા માટે ‘મમતા’એ કમર કસી છે. ગુજરાતી વાર્તાલેખન ક્ષેત્રે એક સુંદર અને પ્રશંશનીય પહેલ ‘મમતા’ સામયિક દ્વારા થઈ છે.
૧૫. સામયિકનું નામ – ઉદ્દેશ : (પ્રકાશન સ્થગિત થઈ રહ્યું છે.)
સ્થાપના – ઓગસ્ટ ૧૯૯૭
તંત્રી – પ્રબોધ ર. જોશી. આદ્યતંત્રી – રમણલાલ જોશી
સામયિકનો પ્રકાર – માસિક
લવાજમ ની વિગતો – છૂટક નકલની કિંમત – ૨૫/- રૂ., એક વર્ષ (ભારતમાં) – ૨૦૦/- રૂ. વિદેશમાં – ૨૫ ડોલર, પોસ્ટેજ અલગ. વધુમાં વધુ બે વર્ષનું લવાજમ સ્વીકારાય છે.
ઉદ્દેશ ફાઊન્ડેશન, C/o પ્રબોધ ર. જોશી, Serene, સેક્ટર બી-૨૭, સ્ટર્લિંગ સિટી, બોપલ, અમદાવાદ ૩૮૦ ૦૫૮
સામયિકનું વિષયવસ્તુ અને પ્રકાર – વીસમી સદીના છેલ્લા દાયકામાં શરૂ થયેલ આ માસિકમાં પરંપરાનું સૂત્ર તો છે જ, સાથે સંક્રાંતિકાળમાં સર્જાતા સાહિત્યનું પણ પ્રતિબિંબ ઝીલાયું છે. યુનિવર્સિટીના અધ્યાપનકાર્યમાંથી નિવૃત્ત થયા પછી ઑગસ્ટ ૧૯૯૭માં શ્રી રમણલાલ સોનીએ સાહિત્ય અને જીવનવિચારનું માસિક ઉદ્દેશ શરૂ કર્યું. ગુજરાતી સાહિત્યની વિવિધા જેમ કે વાર્તાઓ, વિવેચનો, કાવ્યો ગઝલ અને સર્વ પદ્ય, અનુવાદ, જીવનઉપયોગી અને ચિંતનાત્મક લેખો, સમીક્ષાઓ તથા વિવેચન વગેરે પીરસાય છે.
૧૬. સામયિકનું નામ – ગઝલવિશ્વ
સંપાદક – રાજેશ વ્યાસ ‘મિસ્કીન’
સામયિકનો પ્રકાર – ત્રિમાસિક
લવાજમ ની વિગતો – એક વર્ષનું લવાજમ (ભારતમાં) – ૪૦/- રૂ. વિદેશમાં – ૫૦૦/- રૂપિયા. લવાજમ ચેક દ્વારા સ્વીકારવામાં નહીં આવે. રોકડેથી અથવા મ.ઓ દ્વારા જ લવાજમ સ્વીકારવામાં આવશે. ડ્રાફ્ટ ગુજરાત સાહિત્ય અકાદમીના નામનો જ મોકલવા વિનંતિ.
ગુજરાત સાહિત્ય અકાદમી, અભિલેખાગાર ભવન, ગુલાબ ઉદ્યાન સામે, સેક્ટર ૧૭, ગાંધીનગર ૩૮૨ ૦૧૭
ફોન – ૦૭૯ ૨૩૨૫૬૭૯૭ / ૯૮
સામયિકનું વિષયવસ્તુ અને પ્રકાર – વલી ગુજરાતી કેન્દ્ર દ્વારા પ્રકાશિત આ ત્રૈમાસિક ના વર્ષમાં કુલ ચાર અંકો – માર્ચ, જૂન, સપ્ટેમ્બર તથા ડિસેમ્બર માસમાં પ્રગટ થશે. ગઝલ, ગઝલ આસ્વાદ, ગઝલ વિવેચન તથા મુલાકાતો વગેરે પ્રકારની સામગ્રી પીરસતા આ સામયિકનું ૨૦૧૨માં છઠ્ઠુ વર્ષ છે. ગુજરાતી ગઝલપ્રેમીઓ માટે તે એક સુંદર ઉપહાર છે.
૧૭. સામયિકનું નામ – ચંપક
સંપાદક અને પ્રકાશક – પરેશ નાથ સંસ્થાપક – વિશ્વનાથ
સામયિકનો પ્રકાર – પખવાડીક
લવાજમ ની વિગતો – છૂટક અંકનું ૨૦/- રૂ. એક વર્ષનું લવાજમ (ભારતમાં) – ૩૮૪ /- રૂ., બે વર્ષના બે વર્ષના ૭૨૦/- રૂ. અને ત્રણ વર્ષના ૧૦૦૮/- રૂ. લવાજમ ચેક/વી.પી.પી દ્વારા સ્વીકારવામાં નહીં આવે. મ.ઓ અથવા ડ્રાફ્ટ દ્વારા જ લવાજમ સ્વીકારવામાં આવશે. ડ્રાફ્ટ ‘ચંપક’ ના નામનો જ મોકલવો.
ઈ-3, ઝંડેવાલા એસ્ટેટ, નવી દિલ્હી, 110 055
દિલ્હી પ્રેસ, 50-3, નારાયણ ચેમ્બર્સ, આશ્રમ રોડ, અમદાવાદ.
દિલ્હી – ૦૧૧ ૪૧૩૯૮૮૮૮
અમદાવાદ – ૦૭૯ ૨૬૫૭૭૮૪૫
સામયિકનું વિષયવસ્તુ અને પ્રકાર – બાળસાહિત્યને કેન્દ્રમાં રાખીને સરળ અને બાળકો માટેની મનોરંજક વાર્તાઓ, ચિત્રવાર્તાઓ, જોક્સ, શબ્દ કોયડા તથા એવી અન્ય બાળરમતો પ્રસ્તુત કરતું અને દર મહીને પહેલી તથા પંદરમી તારીખે એકથી વધુ ભાષામાં (અંગ્રેજી, ગુજરાતી, હિન્દી વગેરે) પ્રસ્તુત થતું આ સામયિક બાળકોમાં ઘણું લોકપ્રિય છે. 1917માં વિશ્વનાથ દ્વારા શરૂ કરાયેલ આ સામયિક એક લાંબી મજલ કાપીને આજે પણ લોકપ્રિયતાના શિખર પર છે.
૧૮. સામયિકનું નામ – સંઘર્ષ: ઈ-જર્નલ ઓફ દલિત લિટરરી સ્ટડીઝ
સંપાદક – ડૉ. પ્રમોદ કુમાર સ્થાપના – ૨૦૧૨
સામયિકનો પ્રકાર – ત્રિમાસિક
લવાજમ ની વિગતો – ૧૦૦૦ વાર્ષિક, ૫૦૦૦ – ૬ વર્ષ, ૧૦૦૦૦, ૧૫૦૦૦ ૨૦૦૦૦, ૨૫૦૦૦૦ સંસ્થા, વ્યક્તિગત શુભેચ્છક તેમજ આજીવન સભ્યો માટે.
સંપર્ક સૂત્ર – ડૉ. પ્રમોદ કુમાર
૧૯૧, સેક્ટર ૧૯ બી, ડી.ડી.એ મલ્ટીસ્ટોરી ફ્લેટ્સ, સંસ્કૃતિ એપાર્ટમેન્ટ્સ, દ્વારકા, નવી દિલ્હી ૧૧૦૦૭૫
૦૯૪૦૮૧૧ ૧૦૦૩૦ – હરેશ પરમાર, ઉપ સંપાદક
સામયિકનું વિષયવસ્તુ અને પ્રકાર – મુખ્ય દલિત સાહિત્ય, આદિવાસી અને મહિલા અથવા સ્ત્રી પ્રધાન સાહિત્યના લોખો, શોધ લેખો, કવિતા, વાર્તા, નવલકથા અંશ, જીવની વગેરે સ્વરૂપો સ્વીકાર્ય છે.
૧૯. સામયિકનું નામ – નિસ્યંદન
સંપાદક / તંત્રી – શ્રી યોગેશભાઇ વૈદ્ય પરામર્શક – જનક દવે, સાહિલ, શશિકાંત ભટ્ટ ‘ શૈશવ’, જિતુ પુરોહિત
સામયિકનો પ્રકાર – દ્વિમાસિક
લવાજમ ની વિગતો – ઑનલાઈન નિ:સુલ્ક સામયિક, ડાઉનલોડ માટે તેમની વેબસાઈટ પરથી અંકો ઉપલબ્ધ છે.
સરનામું – યોગેશ વૈદ્ય, ‘હ્રદયકુંજ’, યોગેશ્વર સોસાયટી, 60 ફૂટ રોડ, વેરાવળ, ૩૬૨૨૬૫
વેબસાઈટ/ડાઉનલોડ પાનું – http://yogish.co.in
સામયિકનું વિષયવસ્તુ અને પ્રકાર –
૨૪ વર્ષ પછી ફરી શરૂ થયેલું, રુચિઘડતરને વરેલું ગુજરાતી કવિતાનું ઈ-સામયિક અન્ય ભાષાઓની કાવ્યરચનાઓ તથા સાહિત્યસર્જનના અન્ય પ્રકારોને પણ સ્પર્શવા ધારે છે. નાવિન્યસભર અપ્રગટ રચનાઓ પ્રસ્તુત કરીને અનેક વર્ષોથી વાંચકોને માટે નિયમિતપણે નિસ્યંદન ઉચ્ચસ્તરનું વાંચન પીરસે છે.
૨૦. સામયિકનું નામ – અસ્તિત્વદર્શન
સંપાદક, તંત્રી – શ્રી વિશ્વામિત્ર દ્રુપદ,
સામયિકનો પ્રકાર – માસિક
લવાજમ ની વિગતો – રૂ. ૨૨૦/- વાર્ષિક, ચેક Kardamacharya Foundation ના નામથી મોકલવાનો રહેશે.
સરનામું – કર્દમાચાર્ય ફાઉન્ડેશન
ચાંદખેડા, અમદાવાદ ૩૮૨ ૪૨૪
ફોન – ૯૯૨૪૯ ૧૯૮૬૦
સામયિકનું વિષયવસ્તુ અને પ્રકાર –
‘અસ્તિત્વદર્શન’ ટૂંક સમયમાં શરૂ થનારું નવું અને અન્ય સામયિકોથી વિષયવસ્તુની રીતે થોડુંક ‘અલગ’ સામયિક બનવા ધારે છે. કદર્માચાર્ય ફાઉન્ડેશન ટ્રસ્ટ દ્વારા પ્રકાશિત થનારું આ સામયિક નો વિષય શું છે? પરિચય અંકના સંપાદકીયમાં કહ્યું છે તેમ, ‘જે મનુષ્યનો મૂળ રસનો વિષય છે એ જ અસ્તિત્વદર્શનનો વિષય પણ છે. જેને મન છે તે મનુષ્ય છે, માટે મનનું વિશ્લેષણ અને સંશ્લેષણ, મનની ભીતરમાં તપાસ અને શોધ, સાથે જ મનનું સૌંદર્ય, તેની ગરિમા, તેની નબળાઈઓ અને ક્ષમતાઓ તથા કલ્પનાઓ અને હકીકતોને જ અહીં મૂળભૂત રુચિનો વિષય હશે.
૨૧. સામયિકનું નામ – સન્ધિ
સંપાદક – શ્રી બાબુ સુથાર અને શ્રી ઈન્દ્ર શાહ
સામયિકનો પ્રકાર – ત્રિમાસિક
લવાજમ ની વિગતો – રૂ. ૨૫૦/- વાર્ષિક, ભારતમાઁ મોકલવા માટે લવાજમની રકમ કેવળ ડિમાંડ ડ્રાફ્ટ કે મનિઓર્ડર દ્વારા ગૌતમ શાહ, 25, માણેકબાગ સોસાયટી, નહેરુનગર, આંબાવાડી, અમદાવાદ ૩૮૦૦૧૫ ને મોકલવા. અમેરિકામાં $20 મોકલવા માટે ચેક US Bharat Foundation Inc ના નામનો લખી Indra Shah, 577, St. Lawrence Blvd Eastlake, OH 44095 USA ના સરનામે મોકલવો.
સંપર્ક સૂત્ર –  ઈન્દ્ર શાહ
2224, Freindship St. Philadelphia, PA 1949 USA
ઈ-મેલ – indrashah577@gmail.com / basuthar@gmail.com
સામયિકનું વિષયવસ્તુ અને પ્રકાર –
‘સન્ધિ’ ‘બે પેઢીને, બે ભૂમિને, બે ભાષાઓને અને અનેક સંસ્કૃતિઓને જોડવા ઈચ્છતું સામયિક છે. US Bharat Foundation Inc ના ઉપક્રમે પ્રગટ થતું આ સામયિક ગુજરાત બહાર વસતી ગુજરાતી પ્રજાની બીજી પેઢીને ધ્યાનમાં રાખીને ગુજરાતી કૃતિઓના અંગ્રેજી અનુવાદો પણ પ્રગટ કરે છે, ઉપરાંત ગુજરાતી ભાષા કે સંસ્કૃતિ પર અંગ્રેજીમાં લખાયેલા લેખો, ગુજરાતી સર્જકો અને અભ્યાસુઓના અંગ્રેજીમાં લખાયેલા લખાણો પણ પ્રગટ કરે છે. સન્ધિ સર્જનાત્મક અને વિવેચનાત્મક લખાણોને આવકારે છે.
૨૨. સામયિકનું નામ – આનંદ ઉપવન
મેનેજીંગ તંત્રી – શ્રી ધીરુ પારેખ
સામયિકનો પ્રકાર – માસિક
લવાજમ ની વિગતો – રૂ. ૩૦૦/- વાર્ષિક ભારતમાં, વિદેશમાં (એર મેઈલથી) રૂ. ૧૫૦૦/- મોકલવા માટે લવાજમની રકમ ચેક, ડ્રાફ્ટ કે મનિઓર્ડર દ્વારા ‘આનંદ પબ્લિકેશન’ ના નામે આપેલા સરનામે મોકલવી. ઉપરાંત લવાજમ મનીટ્રાન્સફરથી કોઈ પણ બેંકમાંથી તેમની સ્ટેટ બેંક ઑફ ઈંડિયાની શાખામાં ભરી શકાશે – આનંદ પબ્લિકેશન, ખાતા નં ૩૩૩૭૯૦૬૨૫૧૦ (એમ્પાયર હાઉસ, ફોર્ટ શાખા) રકમ જમા કરાવી રસીદની નકલ સાથે પૂરું નામ સરનામું લખી આપેલા સરનામે મોકલવા.
સંપર્ક સૂત્ર –  આનંદ પબ્લિકેશન
૧૪, ગોકુલ કલ્યાણ બિલ્ડીંગ, ૧લે માળે,
૧૧/૧૩, એમ કે અમીન માર્ગ, ફોર્ટ, મુંબઈ-૧
ફોન – ૦૨૨-૨૨૭૦ ૩૫૬૭, ૨૨૭૦ ૩૫૩૦
સામયિકનું વિષયવસ્તુ અને પ્રકાર –
‘સેક્સ, ક્રાઈમ અને પોલિટિક્સથી મુક્ત માસિક’ આનંદ ઉપવન લગભગ ડિસેમ્બર ૨૦૧૩માં શરૂ થયું. સમાજ, સાહિત્ય અને સંસ્ક્ર્તિ પ્રત્યે પ્રતિબદ્ધ રહેવાની અપેક્ષા સાથેનું આ માસિક પ્રથમદર્શી રીતે આકર્ષક અને વાંચનપ્રેરક છે. અહીં હાસ્ય વ્યંગ્ય, ચિંતન, માહિતી મંજુષા, નવલિકા, લઘુકથા, રૂપેરી પડદો તથા દુનિયા આજકાલ અને ગ્રાહક સુરક્ષા જેવા વિભાગોમાં સિદ્ધહસ્ત લેખકો દ્વારા વાંચન માટે સામગ્રી ઉપલબ્ધ કરાવાય છે.
૨૩. સામયિકનું નામ – પરિવેશ
તંત્રી, મુદ્રક, પ્રકાશક અને માલિક – શ્રી શીતલ એસ. ચૌહાણ
સંપાદકો – શ્રી વિનુ બામણીયા, ડૉ. રાજેશ વણકર અને ડૉ. સતીશ પ્રિયદર્શી
સામયિકનો પ્રકાર – ત્રિમાસિક
લવાજમ ની વિગતો – રૂ. ૫૦૦/- વાર્ષિક, રૂ. ૮૦૦ દ્વિવાર્ષિક, રૂ. ૧૭૦૦ પંચવાર્ષિક અને રૂ. ૩૫૦૦ આજીવન સભ્યપદ વ્યક્તિગત અને રૂ. ૪૫૦૦ આજીવન સભ્યપદ સંસ્થાઓ માટે. વ્યક્તિગત અને સંસ્થાઓ માટે શુભેચ્છા સભ્યપદ રૂ. ૫૦૦૦/- ભારતમાં, વિદેશમાં એરમેલથી $ ૫૦. લવાજમ રોકડેથી પણ આપી શકાશે અને મનીઓર્ડર, ચેક કે ડ્રાફ્ટથી પણ મોકલી શકાશે. ચેક કે ડ્રાફ્ટ ‘વિનુ બામણીયા’ ના નામે આપેલા સરનામે મોકલવો. મનીઓર્ડર દ્વારા રકમ મોકલનારે પોતાનું પૂરૂ સરનામું, પીનકોડ સહિત લખીને પહોંચ સાથે અલગથી મોકલવું. લવાજમ ગમે ત્યારે ભરી શકાય પણ વર્ષના ચાર અંકોનો ક્રમ જે તે વર્ષના પહેલા અંકથી ગણાશે.
સંપર્ક સૂત્ર –  શીતલ એસ ચૌહાણ
એ – ૪, ગુજરાત હાઉસીંગ બોર્ડ,
આર. ટી. ઓ રોડ, ફૉરેસ્ટ ઑફીસ પાસે,
સામયિકનું વિષયવસ્તુ અને પ્રકાર –
‘કલા-સાહિત્ય, શિક્ષણ અને સમાજનું સામયિક’ પરિવેશ ૨૦૧૨ ના છેલ્લા મહીનાઓમાં શરૂ થયું. વાર્તા, કવિતા, કૃતિચર્ચા, અભ્યાસલેખ, કલામીમાંસા, સિનેમા અને સાંપ્રત બનાવોને તે આવરી લેતું આ સામયિક વૈવિધ્યપૂર્ણ સાહિત્ય આપે છે. પ્રથમદર્શી રીતે તે આકર્ષક અને વાંચનપ્રેરક છે. નીતિન રાઠોડ, કમલેશ રબારી, જિજ્ઞેશ ઠક્કર, કૌશિક પટેલ અને કનુ પરમાર વ્યવસ્થાપન સમિતિના સભ્યો છે. સામયિકનું છાપકામ સુંદર અને લે-આઉટ સરસ છે.
* * * * * * * * * * * * * * * * * * * * * * * * * * * * * *
અહીં પ્રસ્તુત માહિતી ચોક્કસ હોય એવા બધા પ્રયત્નો અક્ષરનાદ કરે છે, છતાં લવાજમ ભરતાં પહેલા વાચકે જે તે સામયિકના સંપર્કસૂત્ર મારફત જરૂરી વિગતોની ખાત્રી કરી લેવી આવશ્યક છે. આ અંગેની કોઈ પણ શરતચૂક બદલ અક્ષરનાદ જવાબદાર રહેશે નહીં તેની નોંધ લેશો.
* * * * * * * * * * * * * * * * * * * * * * * * * * * * * *
આ પાનું અત્યારે અને સદાય સક્રિય વિસ્તરણ હેઠળ જ છે, નવા સામયિકો હજુ અહીં ઉમેરવામાં આવી રહ્યા છે. આપની પાસે આ સિવાયના સામયિકની વિગતો હોય તો અહીં ઉમેરવા માટે આપ મોકલી શકો છો. વિગતો ઉમેરવા માટે અમને ઈ-મેલ કરવાના વિકલ્પ સિવાય આપ નીચે આપેલું ફોર્મ પણ ભરી શક્શો જે આપના માટે સુવિધાજનક રહેશે. આશા છે આપને આ પ્રયત્ન ગમશે.
* * * * * * * * * * * * * * * * * * * * * * * * * * * * * *
Leave a Reply to Bipin Bhatt Cancel reply
Your email address will not be published. Required fields are marked *
Select language: Gujarati  English (Press F12 to change language) Show Keyboard
56 thoughts on “આપણા સામયિકો”
Pradip k. Gorji December 1, 2016 at 3:56 PM
Please give information about guj. Samayik Budhiprakash.
Kishor vyas November 23, 2016 at 9:05 AM
Bhai,tame samyiko ma j bhelsel kari che e kabile dad che.j aapni bhasha ma uttam kam kari rahya che eni jara sarkhi pan nondh nathi.pahela tamam samyiko vishe jani lai pachi nondh lakho.
જીવરાજ પારઘી November 23, 2016 at 8:37 AM
સરસ સામયિકોની યાદી ગમી ,હજી વધુ યાદી મુકાય તો ખુબ ગમશે
durgesh oza August 25, 2016 at 6:27 PM
ખૂબ જ ઉપયોગી માહિતી ગુજરાતી સામયિકો વિશે અભિનંદન.આમાં અમદાવાદથી પ્રસિદ્ધ થતું ખૂબ જૂનું ને જાણીતું ‘ નવચેતન ‘ સામયિક, વલ્લભવિદ્યાનગરથી પ્રસિદ્ધ ‘ વી ‘ મુંબઈથી પ્રસિદ્ધ ‘ અભિષેક ‘ ઉમેરી શકાય. એની વિસ્તૃત માહિતી મારી પાસે નથી,પણ એક નમ્ર સૂચન છે આ.
Rakesh Zaveri August 18, 2016 at 12:00 AM
There was another magazine which used to be published RANG TARANG – does anyone have any idea of what happened to it? Why is it not being published?
upendra parikh July 28, 2016 at 6:27 AM
iam born & bread & stayed in Ahmedabad, Gujarat for 65 years . for last 10 years in America.
I here regularly reading yr website and readgujarati .iam daily getting on e.mail & also websites. thanks a lot.
no if u can help I want to have details about navchetan magazine. published by shree champsibhai.
I want to subscribe here as iam getting here akhandanand, jankalyan regularly. sorry for inconvenience. awaiting reply. upendra
કલ્પના ભરત પાઠક February 14, 2016 at 3:57 AM
ગુજરાતી સાહિત્યમાં રસ ધરાવનારાઓ માટે સામાયિકોની રસપ્રદ માહિતી. આભાર.
Pingback: સફારી વિશે જાણવા જેવી, પણ અજાણી ૧૭ વાતો! – લલિત ખંભાયતા – Aksharnaad.com
અરવિંદ અડાલજા September 30, 2015 at 2:21 PM
કુમાર વિષે માહિતિ શોધતો હતો, મારા જાણવા પ્રમાણે આ સામયિક બઁધ થઈ ગયેલુઁ પર્ઁતુ થોડા સમય થયા ફરેી શરોૂ થયાના સમાચાર મળતા રહેતા પણ શરનામુઁ અને અન્ય વિગતો કોઈ પાસેથેી જાનવા મળતેી નહિ હતેી. આજ આપનેી આ સ્સેીટ ઉપર સર્ચ કરતા તમામ માહિતિ મળેી. ખુબ ખુબ ધન્યવાદ્ આભાર !
darshan chaudhary August 19, 2015 at 3:39 PM
JIGNESH sir your vision from this website is too much clear. it’s very helpfull for gujratu litrature now a days. I wish you keep more books on website. it’s so nice that gujarati litrature is online today and also soft copies are available. thank you sir. my wishes and regards.
Dr.Niranjana Joshi June 13, 2015 at 9:05 PM
I got a very good and necessary information about some literary magazines from your website.
preeti sumbad June 5, 2015 at 9:45 AM
khub j sari mahiti aapi che….aabhar..
Kishore Desai February 25, 2015 at 12:55 PM
Gujarati Literature Magazine Since 27 years.
Subscription in India : 200 Rs. for 1 Year, 500 Rs. for 3 Year, 750 Rs. for 5 Year & 2500 Rs. for LIFE MEMBER
If you are interested. Please Contact….
Hema February 17, 2015 at 10:14 PM
Siddiqbharuchee January 14, 2015 at 10:04 AM
I liked too much.Thanks lots.
piyush.bhoi November 18, 2014 at 11:01 AM
Samir Parekh November 1, 2014 at 7:29 PM
‘Anand Upvan’ magazine Hard copy
apne moklvi hoy, tau kya address par mokli shakay ?
Pl. mail thi address janavjo.
rahul joshi August 21, 2014 at 5:10 PM
ખુબ જ સરસ માહીતી અપાઈ છે આભાર
vatsala desai June 24, 2014 at 11:59 PM
Khub saras mahiti ..Abhar
Madhav Dave April 16, 2014 at 10:43 AM
Bau Saras info Che. TSamipe magazine ni details ane thatapi magazine ni details aapva ni vinanti
Pingback: ‘આનંદ ઉપવન’ ગુજરાતી સામયિક | અધ્યારૂનું જગત
Dr Arvind udeshi April 11, 2014 at 5:41 PM
Excellent compilation. But Subscription rates have increased of many magazines. Also can you give details of Samipe magazine and other small literary magazines like Etad, thatapi, Pratyaksh, Forbes gujarati Sabha traimasik, etc. keep up the good work
Subhashbhai dodiya February 20, 2014 at 12:06 PM
Pls chanakya niti in gujarati pdf mara E-mail par apso / site par mukso to khub khub abhar ?
HARESH PARMAR January 20, 2014 at 10:37 PM
સંઘર્ષ ઃ ઈ-જર્નલ ઓફ દલિત લિટરરી સ્ટડીજ નો એપ્રિલ ૨૦૧૪ નો અંક સ્ત્રી-સંઘર્ષ વિશેષાંક રૂપે પ્રકાશિત થશે. તો આપ સૌને તેમાં રચના મોકલવા માટે આમંત્રણ…
રચના મોકલવા માટેનું સરનામું
ATULBHAI.I.KANZARIYA January 3, 2014 at 2:23 PM
Divyarajsinh Jadeja (JD) December 6, 2013 at 5:22 PM
Bipin Bhatt December 5, 2013 at 1:34 PM
ખુબ સરસ્ માહિતિ. ધન્યવાદ્………
urvashi parekh November 11, 2013 at 5:50 AM
સરસ માહીતી મળી. ઘણુ જાણવા મળ્યુ.
Pravin Shah November 9, 2013 at 10:48 AM
બહુ જ સરસ માહિતિ
BHARAT NAKIYA October 19, 2013 at 8:05 PM
તમે આ વેબસાઈટમાં ખુબ જ સારી એવી માહિતીઓનો ખજાનો બધાય ને પીરસો છો તે ખુબ જ સારું છે અને હજી પણ નવી નવી માહિતીઓ આ જ રીતે મુકતા રહો તેવી શુભેચ્છા સહ………………જય જય ગરવી ગુજરાત
puspaben October 9, 2013 at 4:50 PM
tamara tarfathi dhani sari mahiti mali raheche te badl mara abhinndan pathavu chu pushpa ben
THAKOR PRAKASH October 6, 2013 at 8:08 AM
bhavesh tanna September 7, 2013 at 9:36 AM
જો હોય આ મારુ અતિમ પ્રવચ
te vachavu ni ghani icha che
book rupe uplabh che ke kem mahiti
Kantilal Vaghela August 25, 2013 at 8:23 PM
જિગ્નેશભાઈ માટે જેટલુ લખીએ એટલુ થોડુ કહેવાય આ માણસે ગુજરાતિઓ માટે અનેક વિધ વાનગિઓ પીરસિ છ્હે
GAS Cadre August 16, 2013 at 11:13 PM
Very good information. I am impressed by your activity to serve our society through a blog. Congratulation for your efforts.
Upendra July 7, 2013 at 10:56 AM
La'Kant May 30, 2013 at 12:31 PM
Patel Dharmik April 23, 2013 at 11:47 AM
LEGENDARY INFORMATION VERY NICE…..
Rajnikant April 13, 2013 at 10:16 AM
તમારો પ્રયાસ ખૂબ સરસ છે ….
Gangadas Naran Bhavani,doddaballapur April 12, 2013 at 1:52 AM
really important information,,,for guju people…
Kuldeep K Sarvaiya April 2, 2013 at 7:06 PM
Editor: Kuldeep Sarvaiya (Nirma Pharmacy Students)
Price: Free (Online magazine, amaro vichar chhe ke ame RECYCLING ni madad thi amari magazine print pan karaviye)
Pratham ank: November 2012
Description: Amari aa magazine bilkul free chhe ane kayam mate raheshe. Aa magazine Nirma na vidyarthi dwara sharu karvama aavel chhe. Aama chhapata darek lekh koi ne koi vyakti dwara moklavel hoy chhe. Vadhare mahiti mate kripaya amari website visit karo. Hal aa magazine angreji ma uplabdh 6 pan thoda Volunteer ni madad thi ame aa magazine gujarati ma pan prakashit karva magiye chhiye to madad karva namra vinanti.
indushah March 21, 2013 at 11:27 PM
Haresh Parmar March 19, 2013 at 3:18 PM
સંઘર્ષ ઈ-જર્નલ ઓફ દલિત લિટરરી સ્ટડીઝનો નવીનતમ અંક આપ http://www.dalitsahitya.com પર જોઈ શકો છો.
SANGHARSH/STRUGGLE: E-JOURNAL OF DALIT LITERARY STUDIES VOL 1, NO 03 (2012) Click here to view and read.
આપના લેખ તેમજ સાહિત્યિક રચના આગળના અંક માટે મોકલાવો :
Mo. 09408110030 (Haresh Parmar, Asso. Editor in Sangharsh)
RAJU PATEL GNFC BHARUCH March 19, 2013 at 10:44 AM
Haresh Parmar September 12, 2012 at 6:09 PM
‘સંઘર્ષ ઃ ઈ-જર્નલ ઓફ દલિત લિટરરી સ્ટડીઝ’ સામયિક ત્રિમાસિક છે. તેનો વર્તમાન અંક પ્રકાશિત થઇ રહ્યો છે. આગામી અંક એટલે કે, જુલાઇ-ઓક્ટોબર, ૨૦૧૨ના અંક માટે લેખકો-વાચકો પાસેથી સ્વરચિત રચનાઓં મંગાવવામાં આવે છે. ગુજરાતી માટે યૂનિકોડ ફોન્ટ સૃતિ, હિંદી માટે મંગલ, અંગ્રેજી માટે ન્યુ ટાઈમ્સ ઓફ ઇન્ડિયા ફોન્ટમાં ટાઇપ કરેલી હોવી જોઈએ.
કૃતિનો વિષય ઃ દલિત, મહિલા, આદિવાસીને કેન્દ્રિત રચના હોવી જોઈએ.
લેખક કૃતિ (લેખ, કવિતા, વાર્તા, નિબંધ, સંશોધન વગેરે) મેલ દ્વારા મોકલી શકે છે.
Website : http://www.dalitsahitya.com and
Associate Editor in Sangharsh
Pramod Vaidya August 11, 2012 at 3:54 PM
aavi saras majani mahiti aapva mate khub khub dhanyavad.
રમેશ રોશિયા August 7, 2012 at 5:28 PM
ગુજરાતી સર્જકો અને વાચકો માટે ખૂબ જ ઉપયોગી સામયિકોની માહિતી અક્ષરનાદ પર મળી…
Haresh Parmar July 28, 2012 at 7:45 PM
સુરેશ જી આપ ઓનલાઈન અમારું સામયિક વાંચી શકો છો.
Suresh Shah July 28, 2012 at 8:21 AM
પરદેશ રહેતા તરસ્યાને પાણી પાવા જેવી માહિતી આપવા બદલ આભાર.
– સુરેશ શાહ, સિંગાપોર
Dr. Parmod Kumar July 18, 2012 at 5:23 PM
સામયિકનું નામ Sangharsh/Struggle : e-Journal of DALIT Literary Studies
સંપા. ડૉ. પ્રમોદ કુમાર
સામયિક પ્રકાર : ત્રિમાસિક
પ્રથમ અંક : ૨૦૧૨
# 191, Sector-19 B,
લવાજમ અંગેની વિગત :
સહયોગ રાશી ૧૦૦૦થી શરૂ. પ્રસ્તુત સામયિક વાચકો, લેખકો, શુભેચ્છકોના આર્થિક સહયોગથી ચાલે છે. માટે સામયિકના હિતેચ્છુ ૧૦૦૦થી વધુની રકમ પણ શુભેચ્છા રાશી પેટે આપી શકે છે.
સામાયિક વિષયવસ્તુ અને પ્રકાર :
આ સામયિક ત્રિમાસિક છે. અહીં ચારથી વધુ ભાષાઓને સાંકળી લેવામાં આવી છે. દલિત, મહિલા અને આદિવાસી સંબંધિત મુદ્દાઓ પર લખતા સાહિત્યને અહીં સ્થાન આપવામાં આવે છે. અહીં લેખ, નિબંધ, કવિતા, વાર્તા, આત્મકથાઅંશ, ચરિત્ર વગેરે અંગ્રેજી, હિંદી, ગુજરાતી, મરાઠી ભાષામાં પ્રકાશિત થાય છે. સામયિકનો પ્રકાર ત્રિમાસિક છે. દર ત્રણ મહિના પર લેખક તેમજ વાચક વેબસાઈટ પર અંક જોઈ-વાંચી શકે છે.
Vijay Mehta July 12, 2012 at 7:13 PM
Thanks a lot to this site. Still many gujarati books by many renouned gujarati authors are needed to be uploaded at this site so that we can get the benefit. Once again thanks a lot.
kamlesh patel July 2, 2012 at 8:16 PM
અત્યંત ઉપયોગી માહિતી હાથવગી કરાવી આપવા બદલ અભિનંદન.
ભરત ચૌહાણ June 30, 2012 at 6:49 PM
સરસ માહિતી આપે મુકેલ છે મેં મારા બ્લોગ પર એક અલગ પેજ બનાવેલ છે. તેની લીંક નીચે મૂકું છું.
Navin M Shah June 30, 2012 at 5:20 PM
ghani saras mahiti aapi chhe. Abhinanadan.
vijay shah June 30, 2012 at 5:16 PM
ખૂબ જ કામની માહિતી
http://www.gujaratisahityasangam.wordpress.com ઉપર આપની લિન્ક આપુ છુ અને ત્યાંરહેલા મેગેઝીન વિશે જરુરી સુધારા વધારા કરવા આમંત્રણ આપુ છુ
Heena Parekh June 30, 2012 at 1:24 PM
← Akshar Web Art Creations
સર્જન ગ્રૂપનું પ્રથમ ગુજરાતી માઈક્રોફિક્શન પુસ્તક "માઈક્રોસર્જન" મેળવવા અહીં ક્લિક કરો..
અક્ષરનાદ પર પ્રસ્તુત થતી નવી કૃતિઓની ઝલક મેળવો આપના ઈનબોક્સમાં,
આપનું ઈ-મેલ એડ્રેસ લખો...
દિલ્હીનું અનોખું રવિવારી પુસ્તકબજાર.. દરિયાગંજ બુકમાર્કેટ – જીજ્ઞેશ અધ્યારૂ
જીવન અંંતરંગ – લઘુનવલ (ભાગ ૧)
એક ડેટકથા – યામિની પટેલ
પાંચ પ્રસંગકથાઓ – લતા હિરાણી
કરણીનું ફળ – કનુ ભગદેવ
કેટલીક ગઝલરચનાઓ.. – મુકેશ ધારૈયા
એકાંકી “હાલરડું” – બાબુભાઇ વ્યાસ
‘સર્જન’ સામયિકનો પાંચમો અંક – સં. રાજુલ ભાનુશાલી
પદ્યરચનાઓ.. – પારૂલ બારોટ, આરોહી શેઠ, ભાવના મહેતા, અનુજ સોલંકી, કિલ્લોલ પંડ્યા,
ગુજરાતનું કાશ્મીર : ડાંગ – મેહુલ સુતરીયા
Know More ઇન્ટરનેટ (51)
ગુજરાતી વાર્તાઓ પૉડકાસ્ટ (3)
કવિતા, ગઝલ તથા સર્વ પદ્ય (653)
ચાલો ગઝલ શીખીએ (14)
ચાલો સંસ્કૃત શીખીએ (5)
જત જણાવવાનું કે (77)
આવો વાર્તા લખીએ (1)
દોસ્ત મને માફ કરીશ ને (24)
પ્રાર્થના, ગરબા અને ભજન (87)
ગુજરાતી માઈક્રોફિક્શન લીગ (29)
Micro Fiction Competition (13)
Theme based microfiction (1)
લોકમત – ભેટ યોજના (2)
હિન્દી / અંગ્રેજી ગીતો (13)
૨૫૧ ઉપયોગી વેબસાઈટ્સ (2)
Privacy & Cookies: This site uses cookies.
To find out more, as well as how to remove or block these, see here: Our Cookie Policy
© અક્ષરનાદ.કોમ વેબસાઈટ ગુજરાતી સાહિત્યને ઈન્ટરનેટના માધ્યમથી વિશ્વના વિવિધ વિભાગોમાં વસતા ગુજરાતીઓ સુધી પહોંચાડવાનો તદ્દન અવ્યાવસાયિક પ્રયાસ છે.
આ વેબસાઈટ પર સંકલિત બધી જ રચનાઓના સર્વાધિકાર રચનાકાર અથવા અન્ય અધિકારધારી વ્યક્તિ પાસે સુરક્ષિત છે. માટે અક્ષરનાદ પર પ્રસિધ્ધ કોઈ પણ રચના કે અન્ય લેખો કોઈ પણ સાર્વજનિક લાઈસંસ (જેમ કે GFDL અથવા ક્રિએટીવ કોમન્સ) હેઠળ ઉપલબ્ધ નથી. વધુ વાંચો ...
હું, જીજ્ઞેશ અધ્યારૂ, આ વેબસાઈટ અક્ષરનાદ.કોમ ના સંપાદક તરીકે કામ કરૂં છું. વ્યવસાયે મરીન જીયોટેકનીકલ ઈજનેર છું અને પીપાવાવ શિપયાર્ડમાં ઈન્ફ્રાસ્ટ્રક્ચર વિભાગમાં મેનેજર છું. અક્ષરનાદ ગુજરાતી ભાષા સાહિત્ય પ્રત્યેના મારા વળગણને એક માધ્યમ આપવાનો પ્રયત્ન છે... અમારા વિશે વધુ વાંચવા અહીં ક્લિક કરો...
· © 2017 Aksharnaad.com By Jignesh Adhyaru ·